PÖYTÄKIRJA

Hallituksen kokous 12/2010
Iltakoulu ry
Aika: torstai 18.11.2010 kello 16:09–18:24
Paikka: Päätalon sali C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Veikko Mäkelä
Niilo Palin
Johannes Lehtinen
Hanna Meriläinen
Saara Kuittinen
Aki Luoto
Maria Tervonen, saapui 17:05
Aleksi Harmokivi, saapui 17:00

1. Kokouksen avaus
Puheenjohtaja avasi kokouksen kello 16:09.

2. Laillisuus ja päätösvaltaisuus 
Kokous todettiin lailliseksi ja päätösvaltaiseksi.

3. Pöytäkirjantarkastajien valinta 
Pöytäkirjantarkastajiksi valittiin Veikko Mäkelä ja Niilo Palin.

4. Esityslistan hyväksyminen
Esityslistalle lisättiin kohta 17 ”MM-kyykän ilmoittautumiset”. Muutoin esityslista hyväksyttiin sellaisenaan työjärjestykseksi.

5. Ilmoitusasiat ja posti
Uuden johtamistieteiden yksikön johtokunnan varajäseniksi valittiin Iltakoulun jäsenistä Ilkka Tiensuu ja Minja Timperi.

Tamyn wiki 
Tampereen yliopiston ylioppilaskunta tulee ottamaan käyttöönsä wiki-alustan, johon sisältyy myös oma osionsa jokaiselle ainejärjestölle. Keskusteltiin yleisellä tasolla Iltakoulun osion käyttöönotosta ja päätettiin perehtyä järjestelmään.

Yleisen aj-tilan kaappi
Päätettiin yksimielisesti luopua Pinni-rakennuksen yleisessä ainejärjestötilassa olevasta Iltakoulun säilytyskaapista, joka on jäänyt tarpeettomaksi. Kaappi tyhjennetään ja luovutetaan pois.

6. Talous
Rahastonhoitaja Hanna Meriläinen tiedotti, että yhdistyksen taloustilanne on hyvä. Keskusteltiin myös tilikauden alustavasta tuloslaskelmasta (liite 1).

Keskusteluasiat 

7. Esitys vuoden 2011 toimintasuunnitelmaksi, sekä tulo- ja menoarvioksi
Hallitus viimeisteli ehdotuksensa vuoden 2011 toimintasuunnitelmaksi sekä tulo- ja menoarvioksi. Ehdotelmat esitellään Iltakoulu ry:n jäsenistölle yhdistyksen syyskokouksessa 29.11.2010.

8. Esitys vuoden 2011 hallituspaikoiksi
Hallitus teki syyskokouksessa esiteltävän esityksen vuoden 2011 hallituspaikoista.

9. Mennet ja tulevat tapahtumat
Iltakoulun pikkujoulut 1.12.
Iltakoulun pikkujoulut järjestetään ravintola Doriksessa keskiviikkona 01.12. kello 19:00 alkaen. Tapahtuman valmistelu on ensimmäisen vuoden opiskelijoiden vastuulla ja hyvässä vauhdissa.

Tamyn järjestämä AMUT-tapahtuma 
Tampereen yliopiston ylioppilaskunnan järjestämä AMUT-tapahtuma uusille hallituksen jäsenille ynnä muille vastuuhenkilöille siirtyy tammikuulle 2011. Iltakoulun osallistuminen tapahtumaan on varmistettu.
 
10. Toimikunnat
10.1. Juhla- ja tapahtumatoimikunta
Iltakoulun ”gaalasitsit” 23.11.
Keskusteltiin Iltakoulun syyssitsien valmisteluista ja pohdittiin esimerkiksi mahdollisia palkintoja syksyn aikana ansioituneille opiskelijoille. Tähän mennessä ilmoittautuneita on 56 (paikkoja 70).
 
10.2. Ulkosuhde- ja koulutuspoliittinen toimikunta
Koulutuspoliittisen toimikunnan kokous 
Iltakoulun koulutuspoliittinen toimikunta kokoontuu seuraavan kerran torstaina 25.11. kello 10:00 lähempänä mainittavassa paikassa.

10.3. Työelämä- ja varainhankintatoimikunta
Haalarien toimitus on edelleen kesken eli taistelu haalarifirman kanssa jatkuu. Muutoksia haalareihin voidaan tehdä maanantaihin 22.11. asti.

10.4. Tuutor- ja kv-toimikunta
Tammikuussa politiikan tutkimukselle on tulossa todennäköisesti kuusi vaihto-opiskelijaa. Kv-tuutoreita on jo tiedossa riittävästi.
 
10.5. Kulttuuri- ja liikuntatoimikunta
Hallitus päätti yksimielisesti ilmoittaa yhden joukkueen akateemiseen MM-kyykkään ennakko-ilmoittautumisissa, minkä lisäksi koetetaan saada vielä toinen paikka ”varsinaisessa ilmoittautumisessa” joulukuun alussa. Vaihto-opiskelijat ovat tervetulleita tapahtumaan

11. META
Muita esille tulevia asioita ei ollut.

Päätökset 

12. Hyväksytään Iltakoulun uudet jäsenet
Hallitus hyväksyi yksimielisesti Iltakoulun vuoden 2010 uudet jäsenet (liite 2).

13. Hyväksytään hallituksen esitys vuoden 2011 tulo- ja menoarvioksi ja toimintasuunnitelma
Hallitus hyväksyi yksimielisesti esityksensä vuoden 2011 tulo- ja menoarviosta (liite 3) sekä toimintasuunnitelmasta (liite 4).

14. Hyväksytään esitys hallituspaikoista vuodelle 2011
Hallitus hyväksyi yksimielisesti esityksensä hallituspaikoista vuodelle 2011 (liite 5).

15. Tamyn vuosijuhlien lahja
Hallitus päätti yksimielisesti korvata Gritten Naamsille tämän hankkiman 23 euron arvoisen Kirkon ulkomaanavun aineettoman lahjan, joka annettiin Tampereen yliopiston ylioppilaskunnalle tämän vuosijuhlilla.

16. Gaalasitsien kuluja: DJ ja jälkiruoat
Hallitus päätti yksimielisesti korvata Saara Kuittiselle 42 euroa Iltakoulun marraskuisten sitsien DJ:stä sekä jälkiruokien valmistuksesta aiheutuneita kustannuksia.

17. MM-kyykän ilmoittautumiset
Hallitus päätti yksimielisesti valtuuttaa liikuntavastaava Aleksi Harmokiven ilmoittamaan kaksi joukkuetta kevättalven 2011 Akateemisen MM-kyykän kilpailuihin: ensimmäisen ennakkoilmoittautumisessa 24.11.2010 ja toisen varsinaisen ilmoittautumisajan alkaessa 01.12.2010. Ilmoittautumismaksu on 46 euroa per joukkue.

18. Seuraavasta kokouksesta sopiminen
Hallituksen seuraava kokous pidetään tiistaina 14.12.2010 kello 14:00 alkaen.

19. Kokouksen päättäminen
Puheenjohtaja päätti kokouksen kello 18:24.

Gritten Naams						Matti Muhli
puheenjohtaja						sihteeri

Veikko Mäkelä					Niilo Palin
pöytäkirjantarkastaja					pöytäkirjantarkastaja

Liite 1)

Iltakoulu Ry:n kirjanpito 2010 									Sivu 1
Tuloslaskelma 01.01.2010 - 31.12.2010

Tulotilit
Tapahtumatulot
202 biletulot 									180,20
204 HVK-tulot									348,62
205 liikuntatapahtumien tulot							81,13
206 muiden tapahtumien tulot							680,00
213 ekskutulot									6708,00
216 sitsitulot 									1268,00
Yht. Tapahtumatulot									9265,95

Varainkeruutulot
302 talkootulot									220,00
303 jäsenmaksut									500,00
304 muut tulot									315,00
Yht. Varainkeruutulot									1035,00

Toiminnan tulot
402 haalaritulot									189,00
406 Avustustulot									710,16
Yht. Toiminnan tulot									899,16

501 Valmennuskurssin tulot								5960,00
Yht. Tulotilit											17160,11

menotilit
tapahtumamenot
207 tenttisaunamenot								-1856,52
210 HVK-menot									-357,79
211 liikuntamenot								-186,67
212 muiden tapahtumien menot							-796,31
214 ekskumenot									-6955,00
215 sitsimenot									-1245,04
Yht. tapahtumamenot									-11397,33

Varainkeruumenot
308 muut varainkeruumenot							-191,75
Yht. Varainkeruumeno									-191,75

toiminnan menot
409 Anti-lehden menot								-172,40
410 tiedotusmenot								-74,00
411 ulkosuhdemenot								-300,00
415 työelämäprojektin menot							-1173,21
416 muut menot									-103,27
Yht. toiminnan menot									-1822,88

502 valmennuskurssin menot								-3731,56
895 rahoitusmenot									-84,40
Yht. menotilit											-17227,92

TILIKAUDEN TULOS										-67,81

Liite 2)

Jäsenet 2010
(40)
Avonius, Marja
Hanhilahti, Vilhartti
Heiro, Matias
Hokkanen, Salla-Riina
Huopanen, Netta
Huttunen, Anniina
Hänninen, Emmi
Ikonen, Jenna
Isojärvi, Henrietta
Jokinen, Riikka
Kaunisvaara, Johanna
Kettunen, Mari
Kinnunen, Saara
Kreivi, Eetu
Laine, Niko
Lehtinen, Vilma
Lohilahti, Oona
Louekari, Virve
Manninen, Nelli
Myllynen, Hanna
Naski, Jussi
Niemikari, Risto
Nissinen, Petter
Pesu, Matti
Piirainen, Jenna
Pirhonen, Pilvi
Puoskari, Edla
Rasi, Erkki
Reiniö, Noora
Roikonen, Lauri
Saarinen, Noomi
Selkee, Charlotta
Soila, Konsta
Tikkakoski, Päivi
Tuominen, Senni
Tuomola, Sofia
Valtamo, Juha
Viitanen, Risto
Vornanen, Anni
Vähänen, Hilkka

Liite 3)

Talousarvioesitys vuodelle 2011		
		
Menot		
		
Tenttisaunat	1 600 €	
Bileet ja sitsit	1 500 €	
Jäsenedut (esim. haalarit)	150 €	
Liikuntatapahtumat	300 €	
Muut tapahtumat	200 €	
Kokouskulut yms. juoksevat kulut	100 €	
Anti-lehden menot	250 €	
Tiedotusmenot (internet-sivujen ylläpito)	80 €	
Ulkosuhdemenot (sis. Plan-kummilapsen)	500 €	
Rahoitusmenot (pankin palvelumaksut)	130 €	
Valmennuskurssin menot (sis. verot)	4 000 €	
Työelämätoiminnan menot (eksku, työelämäpäivä)	500 €	
Vuosijuhlat	8 000 €	
		
Yhteensä	17 310 €	

Tulot		
		
Tamyn yleisavustus	710 €	
Varainkeruutulot	2 000 €	
Jäsenmaksut	800 €	
Bileet ja sitsit	1 500 €	
Valmennuskurssin tulot	5 700 €	
Vuosijuhlat	6 600 €	
 	 	
	17 310 €	

Liite 4)
Iltakoulu ry:n toimintasuunnitelma 2011

Toiminta Iltakoulu ry:ssä jatkuu vuonna 2011 monipuolisena ja uudistumiskykyisenä. Yhdistyksen toiminnan ohjenuorina ovat jatkossakin avoimuus, aktiivisuus, ilo ja yhteisöllisyys. Kaudella 2011 Iltakoulun hallituksen tavoitteena on saattaa yhdistyksen jäsenistöä entistä tiiviimmin yhteen niin vapaa-ajan aktiviteettien kuin opintopainotteisten asioiden osalta. Hallitus pyrkii toiminnan suunnittelussa ja toteutuksessa kasvattamaan vuorovaikutusta ja yhteistyötä jäsenistön kanssa. Iltakoulussa ei harjoiteta syrjintää eikä ulossulkemista, vaan ilmapiiristä pyritään yhdessä rakentamaan mahdollisimman suvaitsevainen, kannustava ja välitön. Ainejärjestön tärkeimpänä tehtävänä on edistää jäsenistönsä kaikinpuolista hyvinvointia. 

Vuoden 2011 tärkeimmäksi painopisteeksi Iltakoulussa nousee edunvalvonta yliopiston uusissa tieteenalayksiköissä. Politiikan laitoksen opiskelijat siirtyvät johtamistieteiden yksikköön ja täten myös opiskelijaedustajien määrä vähenee. Tämän vuoksi Iltakoulun hallitus ottaa aktiivisesti osaa yliopistossa tapahtuvaan uudistukseen ja osallistuu uuden johtamistieteiden yksikön kehittämiseen. Tärkeänä keinona edunvalvonnassa on myös hyvä yhteistyö muiden johtamistieteiden yksikön ainejärjestöjen kanssa. Iltakoulu pyrkii aktiivisesti lähentämään yhteistyötä saman yksikön ainejärjestöjen kanssa ja on avoin yhteistyölle esimerkiksi johtamistieteiden yksikön opiskelijaedustajien kattojärjestön muodostamisessa.

Hallituksen toiminta ja tiedotus
Iltakoulun hallituksen kokouksiin tulee edelleen olla vapaa pääsy kaikilla Iltakoulun jäsenillä. Hallituksen kokouksista on tiedotettava ajoissa, ja niiden esityslista on toimitettava Politologit-listalle kokouskutsun yhteydessä, tai viimeistään muutamaa päivää ennen kokousta. Tämä parantaa tiedonkulkua hallituksen ja muiden jäsenten välillä ja rohkaisee jäsenistöä osallistumaan kokouksiin ja Iltakoulun toimintaan.

Iltakoulu ry:n pääasiallisena tiedotuskanavana käytetään edelleen Politologit-sähköpostilistaa. Muita sähköpostilistoja ovat Polint-sähköpostilista vaihto-oppilaille ja epäformaalimpi Iltakoulu_jutut –sähköpostilista. Jälkimmäinen lista on avoin kaikille ja on tarkoitettu matalan tason yhteydenottoihin, joita voivat olla esim. epävirallisten peli-iltojen järjestäminen tai fuksien yhteydenotot vanhempiin opiskelijoihin opiskeluasioissa. Lista on toiminut esim. tuutoroinnin apuvälineenä syksyisin. Tietoisuutta eri sähköpostilistojen tarkoituksista kuitenkin parannetaan, jottei synny väärinkäsityksiä niiden käytöstä.

Vaihto-opiskelijoiden aktivoinnissa ja heille tiedottamisessa tullaan käyttämään apuvälineenä myös sosiaalista mediaa, kuten Facebookia. Myös Iltakoulun tapahtumia voidaan mainostaa Facebookissa.

Iltakoulun Internet-sivuja (www.iltakoulu.org) tullaan edelleen pitämään yllä. Iltakoulun toimintaa pyritään raportoimaan myös näille sivuille, jotta myös ulkopuoliset tahot, kuten mahdolliset sponsorit, pystyvät toimintaamme seuraamaan.

Iltakoulun oma lehti (Anti) ilmestyy vuonna 2011 vähintään kaksi kertaa. Sen sisällön painopisteinä ovat jatkossakin opinto- ja työelämälähtöinen sekä viihdepuolen juttutarjonta. 

Iltakoulun toiminnassa jatkavat vuonna 2011 käyttöön otetut toimikunnat suurimmissa sektoreissa ja tarpeen vaatiessa. Toimikunnat ovat avoimia ja jäseniä voi liittyä mukaan pitkin vuotta. Jäsenet toimivat yhdessä sektorista vastuussa olevan hallituksen jäsenen kanssa, sekä ideointiapuna että konkreettisesti tapahtumien toteuttamisessa. Tavoitteena on tällä tavoin saada aktiivisia jäseniä entistä rohkeammin mukaan Iltakoulun toimintaan.     

Vapaa-ajan tapahtumat
Vapaa-ajan toimintaa jatketaan Iltakoulussa vilkkaana. Perinteiset tapahtumat, joita ovat mm. vappubileet, pikkujoulut, saunaillat sekä erilaiset teemabileet, kuten lavatanssit ja pornobileet pyritään jatkossakin järjestämään hyväksi koetun kaavan mukaan. Pornobileiden mainontaan kiinnitetään kuitenkin enemmän huomiota siihen kohdistuneen kritiikin takia.  Myös tuoreemmat tapahtumat, kuten talvinen liikuntatapahtuma pyritään järjestämään.

Vuoden 2011 aikana koko hallitus on myös mukana järjestämässä loppuvuodesta vietettäviä vuosijuhlia. Iltakoulu juhlii 34-vuotista taivaltaan, tosin ikää yhdistyksellä saattaa olla enemmänkin. Vuosijuhlien puitteissa oikea ikä pyritään selvittämään. 

Tapahtumat muiden ainejärjestöjen kanssa
Tapahtumayhteistyötä muiden ainejärjestöjen kanssa ylläpidetään ja tiivistetään. 
Todennäköisiä yhteistyöprojekteja ovat erilaiset teemabileet, kuten sitsit, lavatanssit ja pornobileet. Vuoden 2011 kevätkaudella pyritään järjestämään kahdet suuremmat bileet yhteistyössä muiden ainejärjestöjen kanssa. Myös uuden johtamistieteiden yksikön ainejärjestöjen kanssa pyritään järjestämään tapahtumia liittyen uudessa yksikössä opiskeluun.

Yhteistyötä muiden yliopistojen kollega-ainejärjestöjen kanssa jatketaan vuonna 2011 entistä aktiivisemmin, ja jatkuvuutta tälle saralle pyritään luomaan. Jokavuotiset kollegasitsit ovat vuonna 2011 Iltakoulun vastuulla järjestää. Kollegasitseille on osallistunut saman alan opiskelijoita ympäri maata, joten Iltakoulu pyrkii myös mahdollisesti järjestämään sitsien lisäksi teemaseminaareja.

Iltakoulu pitää yhteyttä muihin ainejärjestöihin myös lähettämällä Anti-lehden kollega-ainejärjestöille ja johtamistieteiden ainejärjestöille luettavaksi. 

Opinto- ja työelämäpainotteiset tapahtumat
Työelämäpäivien järjestämistä jatketaan. Vuonna 2011 toteutetaan
ainakin yksi työelämäekskursio kotimaassa tai ulkomailla. Lisäksi vuonna 2011 järjestetään ensimmäisen vuoden opiskelijoille suunnattu työelämätilaisuus, jossa pyritään tuomaan esille yliopisto-opiskelun antamia työelämävalmiuksia sekä konkretisoimaan, millaisissa työtehtävissä pääaineistamme valmistuvat voivat tulevaisuudessa työskennellä. Tapahtuma toteutetaan yhdessä SVAL:n kanssa. Opintoihin ja työelämään liittyviä keskustelutilaisuuksia organisoidaan yksin ja yhteistyössä muiden  ainejärjestöjen sekä muiden soveltuvien yhteistyökumppaneiden kanssa. Yhteistyötä opintotapahtumissa kehitetään yhdessä muiden ainejärjestöjen, Hyppy ry:n sekä SVAL:n kanssa. Sekä työelämä- että opintotapahtumia valmistelemaan hallitus nimeää keskuudestaan vastuuhenkilön, joka toimii samalla SVAL-yhteyshenkilönä.

Sosiaalipoliittinen ja ympäristösektori
Iltakoulun tärkeimpänä tehtävänä sosiaalipolitiikan saralla on tiedottaa jäsenistöään opintososiaalisista asioista, joita ovat muun muassa toimeentuloon ja terveyteen liittyvät kysymykset. 

Ympäristöasioissa Iltakoulu tekee omia aloitteita tarpeen vaatiessa ja jatkaa aktiivista yhteistyötä Tamyn ja muiden ympäristötoimijoiden kanssa. 

Kansainvälisyys ja tasa-arvo
Kansainvälisille opiskelijoille taataan oikeus osallistua kaikkiin Iltakoulun tapahtumiin, huolimatta siitä ovatko maksaneet Iltakoulun jäsenmaksun. Näin pyritään rohkaisemaan vaihto-opiskelijoita osallistumaan Iltakoulun tapahtumiin. 

Yhteydenpitoa Iltakoulun Plan-kummilapseen jatketaan. Vuorovaikutusta ISOT-ainejärjestön kanssa pyritään tiivistämään; niin ikään yhteistyötä ulkomaisten tutkinto-opiskelijoiden tuutoroinnissa vahvistetaan. 

Tasa-arvoasiat nostetaan yhä vahvemmin toiminnan keskiöön, ja otetaan tasa-arvon eri ulottuvuudet, muun muassa suomalaisten ja ulkomaalaisten välinen tasa-arvo sekä saavutettavuuteen liittyvät näkökohdat, huomioon kaikenlaisen toiminnan järjestämisen yhteydessä. Erityisesti uudessa johtamistieteiden yksikössä englannin kielisten kurssien määrän säilyttäminen ja lisääminen nähdään tärkeänä tasa-arvo kysymyksenä.

Kulttuuri
Kulttuurin osalta jatketaan konserttivierailuja sekä teatteri-iltoja. Myös museokäyntejä ja bändi-iltoja järjestetään jäsenistön kiinnostuksen mukaan. Kulttuuritoimintaan liittyy myös jäsenistön rohkaiseminen kokemaan rikasta paikallista kulttuuritarjontaa. Tähän hyvänä välineenä voi käyttää aktiivista kulttuuritapahtumista tiedottamista politologit-listalle. Iltakoulun kulttuuritarjonnassa voidaan hyödyntää joko ideoiden tasolla tai konkreettisesti Tamyn kulttuurijaoston toimintaa. Kulttuuripuoli tarjoaa myös mahdollisuuden suunnitella aivan uusia kulttuuriaktiviteetteja ja -toimintoja.

Liikunta
Iltakoulun seuraa aktiivisesti uuden Utasport-yhdistyksen toimintaa ja pyrkii tekemään yhteistyötä yhdistyksen kanssa. Näin taataan, että myös Iltakoulun jäsenet ovat tietoisia uusista liikunta mahdollisuuksista.

Iltakoulun pelivuoroja Atalpassa jatketaan ja yhteisulkoilua organisoidaan ainakin talvisen liikuntatapahtuman puitteissa. Liikuntatapahtumia pyritään järjestämään myös muiden ainejärjestöjen kanssa, esimerkkinä jo perinteeksi muodostunut hankipalloturnaus Interaktion kanssa. 

Iltakoulu osallistuu myös suurin joukoin mm. sähly-, futsal- ja, jalkapallosarjoihin sekä yösählyyn ja kirkkovenesoutuun.
Tuutorointi
Iltakoulu kiinnittää vuonna 2011 erityisesti myös huomiota tuutorointiin sillä yliopiston rakenteellisten muutosten vuoksi Politiikan tutkimuksen laitos lakkaa olemasta. Laitos on ollut tärkeä yhteistyökumppani tuutoroinnin järjestämisessä ja siksi hyvät yhteydet laitoksen henkilökuntaan pyritään säilyttämään rakenteellisista muutoksista huolimatta. Iltakoulu selvittää myös tuutoroinnista vastaavat tahot uudessa johtamistieteiden yksikössä ja pyrkii luomaan hyvät suhteet myös kyseiseen tahoon.

Tuutorien rekrytointi aloitetaan riittävän ajoissa keväällä, ja ainejärjestön hallitus huolehtii Tamyn koulutuksen ohella oma-aloitteisesta tuutoreidensa perehdyttämisestä. Erityisesti tuutoreiden perehdyttämisessä kiinnitetään huomiota siihen, että tuutorit ymmärtävät yliopiston rakenteellisista muutoksista johtuvat toimenpiteet kuten tutkinto-ohjelmien uudistukset, ja osaavat välittää tarvittavat tiedot fukseille. 

Uusille opiskelijoille lähetetään jälleen vuonna 2011 Iltakoulun tervetulokirjeet, jonka yhteydessä jaetaan myös Svalin tarjoamaa materiaalia. Tuutoroinnissa varmistetaan, että aloittaville iltakoululaisille on tarjolla riittävästi erityyppisiä aktiviteetteja ja että jokaisessa tuutoriryhmässä selvitetään opintoihin liittyvät perusasiat riittävän huolellisesti.

Vakiotapahtumia tuutoroinnin osalta ovat tutustumissauna, Akateeminen Pispala -kierros, kaupunkisuunnistus, fuksikastajaiset ja alkoholittomat peli-illat, sekä sivuaineinfo. Näiden lisäksi toimintaa kehitetään tuutoreiden sekä tuutoroitavien mielenkiinnon mukaan lisää. Tuutoreiden vastuulla on pyrkiä luomaan myönteinen ja motivoitunut ilmapiiri niin opiskelujen kuin Iltakoulu-toiminnan suhteen.

Iltakoulun tuutoroinnin päätehtävänä on antaa uusille opiskelijoille mahdollisuus tulla tiedeyhteisömme jäseniksi. Tämä on myös tuutoroinnin opetussuunnitelmassa mainittu virallinen tavoite.

Koulutuspolitiikka
Koulutuspolitiikassa tartutaan kulloinkin esille nouseviin ajankohtaisiin asioihin, tarvittaessa yhteistyössä muiden ainejärjestöjen kanssa. Yksi keskeisimpiä kysymyksiä koulutuspoliittisella sektorilla vuonna 2011 on uuden johtamistieteiden yksikön toiminnan käynnistäminen ja opiskelijoiden edunvalvonta uudessa yksikössä

Tiedonkulkua opiskelijaedunvalvojien kesken tiivistetään esim. koulutuspoliittisen toimikunnan puitteissa.  Hallituksen koulutuspoliittinen vastaava osallistuu myös johtamistieteiden yksikön ainejärjestöjen tapaamisiin, jotta taataan mahdollisimman hyvät tiedot uuden yksikön tutkinto-ohjelmien suunnittelun edistymisestä. 

Jäsenistöltä kerätään palautetta niin Iltakoulun toiminnasta kuin valtio-opin ja kansainvälisen politiikan oppiaineiden opetuksesta, ja palautteen oma-aloitteiseen antamiseen kannustetaan. Tenttikysymysarkistoa nettisivuilla ylläpidetään ja kasvatetaan edelleen. Iltakoulu ylläpitää yhteistyösuhteita Tamyn hallituksen, sihteeristön ja edustajiston jäsenten kanssa.

Ainejärjestötila
Iltakoululla on oma ainejärjestöhuone yliopiston Linna-rakennuksessa. Tilassa päivystetään säännöllisesti, sen viihtyisyydestä pidetään hyvää huolta ja siellä jokainen iltakoululainen voi tavata kanssaopiskelijoitaan ja vaihtaa kuulumisia. Tilaa hyödynnetään myös lipunmyynnissä ja muissa vastaavissa toiminnoissa.

Laitossuhteet
Yliopiston rakenteellisten muutosten vuoksi Politiikan tutkimuksen laitos lakkaa olemasta, mutta yhteydenpitoa henkilökuntaan pyritään jatkamaan ja uusia toimintamuotoja kehittämään. Yhtenä keinona hyvien suhteiden ylläpitämiseen voisivat olla ”kabinettitapaamiset”, joissa käsiteltäisiin ajankohtaisia poliittisia aiheita. Tämän tyyppiset epäformaalimmat tapahtumat antaisivat opiskelijoille mahdollisuuden tutustua oman alan tiedeyhteisöön ja näin luoda hyvät suhteet heitä opettavaan henkilökuntaan.  Myös erilaisia seminaareja pyritään järjestämään, jotta opiskelijoiden identiteetti oppialaamme kohtaan ei häviäisi.

Varainhankinta
Iltakoulun valmennuskurssi järjestetään myös vuonna 2011, Lisäksi tulonlähteitä  ovat nettisivu- ja haalarimainosten myyminen, talkoot Kuntamarkkinoilla ja muu harkinnanvarainen yritysyhteistyö. Tulevalla toimikaudella yhdistyksessä pyritään ottamaan käyttöön sekä kehittämään uusia varainhankintakeinoja. Yhdistystoiminnassa tulee muistaa, että yhdistyksen tehtävänä on jäsenistön yhteisen edun valvominen, ei varojen kerääminen.

Liite 5)
Esitys hallituspaikoiksi vuodelle 2011

Puheenjohtaja / Chairperson
Varapuheenjohtaja ja ulkosuhdevastaava / Vice Chairperson and External affairs
Sihteeri / Secretary
Rahastonhoitaja / Treasurer 
Tiedotus- ja aineistojärjestötilavastaava / Informational affairs and Student association room
Koulutuspoliittinen vastaava / Educational issues 
Kehitysyhteistyö-, sosiaalipoliittinen ja ympäristövastaava / Developmental, Social and Environmental issues 
Kansainvälisyys- ja tasa-arvovastaava / International and Equality issues 
Tapahtuma- ja juhlavastaavat / Event organizer (2)
Liikuntavastaava / Sports
Työelämä- ja varainhankintavastaava / Working life and Fund raising
Tutor- ja Kulttuurivastaava / Tutoring and Cultural events